b'\n_START_ARTICLE_\nM-63 Plamen\n_START_SECTION_\nZgodovina\n_START_PARAGRAPH_\nRazvoj sistema se je za\xc4\x8del leta 1958 do leta 1963 pa so bili izdelani prvi prototipi za JLA. Ti so takoj pri\xc5\xa1li v uporabo, oboro\xc5\xbeeni pa so bili z raketo Plamen-A. Kasneje je bila razvita posodobljena raketa z novo bojno glavo, nekaj kasneje pa \xc5\xa1e Plamen-S s pove\xc4\x8danim dometom._NEWLINE_Sistem Plamen ima 32 cevi kalibra 128\xc2\xa0mm, rakete pa so lahko opremljene s \xc5\xa1rapnelnimi ali \xc5\xa1olskimi bojnimi konicami. Efekt rakete na cilju je ekvivalenten efektu artilerijske granate kalibra 105\xc2\xa0mm. Rafal 32 projektilov je mogo\xc4\x8de regulirati. Tako lahko Plamen rafal izstreli v 6,4, 12,8 ali 19,2 sekundah._NEWLINE_Osnovni model je postavljen na enoosno prikolico, namenjeno vleki z vozili, ki imajo vle\xc4\x8dno kljuko name\xc5\xa1\xc4\x8deno na vi\xc5\xa1ini 800\xc2\xa0mm. Bojni komplet lanserja obsega 64 projektilov, za oskrbovanje sistema pa skrbi 7 vojakov._NEWLINE_VR M63 Plamen je namenjen ognjeni podpori pehote, glavni cilj pa je sovra\xc5\xbenikova \xc5\xbeiva sila in neoklopljena bojna sredstva. Poleg tega so ga v bojih na tleh biv\xc5\xa1e Jugoslavije ve\xc4\x8dkrat uporabili tudi za napad na neutrjene objekte. _NEWLINE_Vojska Srbije in vojska \xc4\x8crne Gore uporabljata tudi leta 1994 posodobljeno samohodno razli\xc4\x8dico sistema imenovano M63/94 Plamen-S, ki je nastala tako, da so lanser montirali na kamion TAM-150 s pogonom 6x6 . V Hrva\xc5\xa1ki so po vzoru na Plamen razvili ve\xc4\x8dcevne raketometa RAK-12 in RAK-24._NEWLINE_M63 Plamen je bil pogosto uporabljeno oro\xc5\xbeje v vojnah na tleh biv\xc5\xa1e Jugoslavije.'